Tähän aikaan ei kannata lähteä juhannusliikenteeseen - Autot - Ilta-Sanomat
Tähän aikaan ei kannata lähteä juhannusliikenteeseen
Juhannusruuhkaa viime vuodelta. (KUVA: Roni Rekomaa)
Julkaistu: 17.6.2014 17:32
17.6.2014 17:32
Menoliikenne on vilkkaimmillaan torstaina.
Juhannusajan menoliikenne ajoittuu pääosin torstaille ja jatkuu myös perjantaina, kertoo Poliisihallitus.
Jos haluaa välttää teiden ruuhkaisinta hetkeä, liikenteeseen ei kannata lähteä torstaina kello 14–19, jolloin menoliikenteen odotetaan olevan vilkkaimmillaan.
Juhannuksen paluuliikenne painottuu sunnuntaille. Tuolloin liikenne on vilkkaimmillaan todennäköisesti kello 18–22. Paluuliikennemäärien ei kuitenkaan arvioida olevan suurempia kuin normaalina kesäviikonloppuna.
Poliisi muistuttaa, että maltti on tarpeen juhannuksen liikenteessä.
Poliisi valvoo meno- ja paluuliikennettä ja tarkkailee erityisesti ajonopeuksia, ohituksia ja ajoetäisyyksiä.
Juhannuksena on etenkin juhlapaikkojen läheisyydessä rattijuopumusvalvontaa. Liikennettä tarkkaillaan myös vesillä, jossa huomiota kiinnitetään etenkin kuljettajien kuntoon ja pelastusliivien käyttöön.
Vasta pari päivää julki ja muutama jo varattu: Ford Focus RS:ään merkittävä teholisäys 16.10. 7:00
Nelostie pysyy suljettuna Joutsassa loppuiltaan asti – salmeen syöksynyttä rekkaa nostetaan vedestä 15.10. 17:30
Autoilijoiden seurantahankkeessa mukana miljardiluokan sveitsiläisfirma – ”erottuu joukosta” 15.10. 15:58